VENDIM
Nr. 21, datë 15.1.2020

PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT: “PËR ZGJERIMIN E VARREZAVE NË FSHATIN ROSHNIK”, BERAT

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të ligjit nr. 88/2019, “Për buxhetin e vitit 2020”, me propozimin e ministrit të Infrastrukturës dhe Energjisë, Këshilli i Ministrave 

VENDOSI:

1. Shpronësimin për interes publik të pronarëve të pasurive të paluajtshme, pronë private, që preken nga realizimi i projektit: “Për zgjerimin e varrezave në fshatin Roshnik”, Berat. 
2. Shpronësimi të bëhet në favor të Bashkisë Berat. 
3. Pronarët e pasurive të paluajtshme, që shpronësohen, për pasuritë e llojit tokë “arë” dhe kultura bujqësore “drufrutore”, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, me një vlerë të përgjithshme prej 1 343 213 (një milion e treqind e dyzet e tre mijë e dyqind e trembëdhjetë) lekësh. 
4. Vlera e përgjithshme e shpronësimit, për pasuritë e llojit tokë “arë” dhe kultura bujqësore “drufrutore”, prej 1 343 213 (një milion e treqind e dyzet e tre mijë e dyqind e trembëdhjetë) lekësh, të përballohet nga fondet e Bashkisë Berat. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2020, miratuar për Ministrinë e Infrastrukturës dhe Energjisë. 
6. Shpronësimi të fillojë menjëherë pas botimit të këtij vendimi në Fletoren Zyrtare dhe afati i përfundimit të tij të jetë tre muaj pas datës së hyrjes në fuqi të tij. 
7. Pronarët, e pasqyruar në tabelën që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin justifikues pranë Bashkisë Berat. 
8. Agjencia Shtetërore e Kadastrës, Drejtoria Vendore Berat, brenda 30 ditëve, nga data e miratimit të këtij vendimi, në bashkëpunim me Bashkinë Berat, të fillojnë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjnë kalimin e pronësisë për pasuritë e shpronësuara në favor të shtetit. 
9. Agjencia Shtetërore e Kadastrës, Drejtoria Vendore Berat, të pezullojë të gjitha transaksionet me pasuritë e shpronësuara deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë në favor të shtetit për pasuritë e shpronësuara. 
10. Ngarkohen Ministria e Infrastrukturës dhe Energjisë, Bashkia Berat dhe Agjencia Shtetërore e Kadastrës, Drejtoria Vendore Berat, për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama




LISTA E PRONARËVE TË PASURIVE, PRONË PRIVATE, QË SHPRONËSOHEN NGA REALIZIMI I PROJEKTIT:
“PËR ZGJERIMIN E VARREZAVE NË FSHATIN ROSHNIK”, BERAT


Vlerësimi i pasurisë së llojit tokë “arë”, është kryer bazuar në VKM-në nr. 89, datë 3.2.2016.
Vlerësimi i kulturave bujqësore është kryer bazuar në udhëzimin nr. 1, datë 5.10.2000.
	Nr.
	Emër, mbiemër
	Lloji i pasurisë
	Z.K
	Nr. i pasurisë
	Sip. totale
	Sip. e shpronësuar
	Pjesa takuese
	Çmimi në lekë
	Vlera e tokës “arë”
	Vlera e kulturave bujqësore
	Vlera totale për shpronësim
	Shënime

	1
	Sofia Teki Ndini
	tokë “arë”
	3195
	403
	1995
	1195
	1/4
	203
	60,646.25
	275,157
	335,803.25
	Konfirmuar nga ZVRPP-ja 

	2
	Kristo Esat Ndini
	
	
	
	
	
	2/4
	
	121,292.50
	550,314
	671,606.50
	Konfirmuar nga ZVRPP-ja 

	3
	Bukuroshe Esat Spaho
	
	
	
	
	
	1/4
	
	60,646.25
	275,157
	335,803.25
	Konfirmuar nga ZVRPP-ja 

	Vlera totale
	1995
	 
	 
	 
	242,585
	1,100,628
	1,343,213

